title: Provedbena uredba Komisije (EU) 2021/11 оd 7. siječnja 2021. o izmjeni Provedbene uredbe (EU) br. 498/2012 o dodjeli carinskih kvota koje se primjenjuju na izvoz drva iz Ruske Federacije u Europsku uniju

text:
                  8.1.2021

                  HR

                  Službeni list Europske unije

                  L 5/1

         PROVEDBENA UREDBA KOMISIJE (EU) 2021/11
         оd 7. siječnja 2021.
         o izmjeni Provedbene uredbe (EU) br. 498/2012 o dodjeli carinskih kvota koje se primjenjuju na izvoz drva iz Ruske Federacije u Europsku uniju
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2012/105/EU od 14. prosinca 2011. o potpisivanju, u ime Unije, i privremenoj primjeni Sporazuma u obliku razmjene pisama između Europske unije i Ruske Federacije u vezi s upravljanjem carinskim kvotama koje se primjenjuju na izvoz drva iz Ruske Federacije u Europsku uniju i Protokola između Europske unije i Vlade Ruske Federacije o tehničkim načinima na temelju tog Sporazuma (1), a posebno njezin članak 4.,
         budući da:

                     (1)

                     Ruska Federacija pristupila je 22. kolovoza 2012. Svjetskoj trgovinskoj organizaciji. Obveze Ruske Federacije uključuju carinske kvote za izvoz određenih vrsta crnogoričnog drva, od kojih je dio namijenjen izvozu u Uniju. Načini upravljanja tim carinskim kvotama utvrđeni su u Sporazumu u obliku razmjene pisama između Europske unije i Ruske Federacije o upravljanju carinskim kvotama koje se primjenjuju na izvoz drva iz Ruske Federacije u Europsku uniju (2) („Sporazum”) i Protokolu između Europske unije i Vlade Ruske Federacije o tehničkim načinima na temelju Sporazuma (3) („Protokol”). Sporazum i Protokol potpisani su 16. prosinca 2011. Privremeno se primjenjuju od datuma pristupanja Ruske Federacije Svjetskoj trgovinskoj organizaciji.

                     (2)

                     U skladu s člankom 4. Odluke 2012/105/EU, Provedbenom uredbom Komisije (EU) br. 498/2012 (4) utvrđena su pravila o dodjeli carinskih kvota koje se primjenjuju na izvoz drva iz Ruske Federacije u Europsku uniju. Ta će se uredba prestati primjenjivati na datum završetka postupka za sklapanje Protokola.

                     (3)

                     Dok se Sporazum i Protokol nastavljaju privremeno primjenjivati do završetka postupaka za njihovo sklapanje, iskustvo stečeno u provedbi Provedbene uredbe (EU) br. 498/2012 pokazalo je potrebu za izmjenom određenih odredaba te uredbe.

                     (4)

                     Trebalo bi izmijeniti članak 7. stavak 1. Provedbene uredbe (EU) br. 498/2012 kako bi se osiguralo da u prvom dijelu svakog kvotnog razdoblja najveća uvozna prava tradicionalnih uvoznika, za bilo koju skupinu proizvoda, nisu manja od onih koja se dodjeljuju novim uvoznicima.

                     (5)

                     U skladu s člankom 3. Protokola razvrstavanje obuhvaćenih proizvoda temelji se na tarifnoj i statističkoj nomenklaturi koja se primjenjuje u Rusiji. Prilozi I. i III. Provedbenoj uredbi (EU) br. 498/2012 odnose se na odgovarajuće tarifne oznake obuhvaćenih proizvoda. Budući da je nomenklatura izmijenjena otkad se Protokol počeo privremeno primjenjivati, potrebno je te izmjene unijeti u priloge kako bi odražavali tarifnu i statističku nomenklaturu koja se trenutačno primjenjuje u Ruskoj Federaciji. Priloge I. i III. trebalo bi stoga na odgovarajući način izmijeniti.

                     (6)

                     Mjere predviđene ovom Uredbom u skladu su s mišljenjem Odbora za drvo osnovanog na temelju Odluke 2012/105/EU,

               DONIJELA JE OVU UREDBU:

            Članak 1.
            Provedbena uredba (EU) br. 498/2012 mijenja se kako slijedi:

                        (1)

                        u članku 2. drugi stavak zamjenjuje se sljedećim:
                        „Osim toga, primjenjuje se sljedeća definicija: „skupina proizvoda” znači svaka od dvije kategorije obuhvaćenih proizvoda u skladu s razvrstavanjem takvih proizvoda na temelju tarifne i statističke nomenklature koja se primjenjuje u Ruskoj Federaciji, odnosno smreka i bor. Odgovarajuće tarifne oznake koje se koriste u Ruskoj Federaciji te odgovarajuće oznake Kombinirane nomenklature (*1) („KN”) i oznake TARIC navedene su u Prilogu I.

                           (*1)  Trenutačno obuhvaćene Uredbom Komisije (EU) 2019/1776 (SL L 280, 31.10.2019., str. 1.).”;"

                        (2)

                        U članku 7. stavak 1. zamjenjuje se sljedećim:

                           „1.   Svake godine Komisija izračunava gornje granice koje se primjenjuju na svakog tradicionalnog uvoznika za sljedeće kvotno razdoblje u skladu s metodom utvrđenom u članku 6. stavku 2. Ako je izračunana gornja granica tradicionalnog uvoznika za određenu skupinu proizvoda niža od najviše 1,5 % carinske kvote dodijeljene novim uvoznicima u skladu s člankom 4. stavkom 3., gornja granica predmetnog tradicionalnog uvoznika utvrđuje se na razini od 1,5 % carinske kvote za odgovarajuću skupinu proizvoda.”;

                        (3)

                        Prilog I. zamjenjuje se tekstom iz Priloga I. ovoj Uredbi;

                        (4)

                        Prilog III. zamjenjuje se tekstom iz Priloga II. ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. siječnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 57, 29.2.2012., str. 1.

            (2)  SL L 57, 29.2.2012., str. 3.

            (3)  SL L 57, 29.2.2012., str. 5.

            (4)  Provedbena uredba Komisije (EU) br. 498/2012 od 12. lipnja 2012. o dodjeli carinskih kvota koje se primjenjuju na izvoz drva iz Ruske Federacije u Europsku uniju (SL L 152, 13.6.2012., str. 28.).

            PRILOG I.

                     „PRILOG I.
                     Odgovarajuće tarifne oznake koje se koriste u Ruskoj Federaciji i odgovarajuće oznake KN i oznake TARIC iz članka 2.

                                    Oznaka KN

                                    Oznaka TARIC

                                    Ruska tarifna oznaka

                                    Puni naziv

                                 1.

                                 ex 4403 23 10

                                 10

                                 4403 23 110 0

                                 Drvo od smreke vrste Picea abies Karst. ili jele (Abies alba Mill.), promjera najmanje 15 cm, ali ne većeg od 24 cm, dužine najmanje 1,0 m

                                 ex 4403 23 90

                                 10

                                 4403 23 190 0

                                 2.

                                 ex 4403 23 10

                                 10

                                 4403 23 110 0

                                 Drvo od smreke vrste Picea abies Karst. ili jele (Abies alba Mill.), promjera većeg od 24 cm, dužine najmanje 1,0 m

                                 ex 4403 23 90

                                 10

                                 4403 23 190 0

                                 3.

                                 ex 4403 24 00

                                 10

                                 4403 24 100 0

                                 Drvo od smreke vrste Picea abies Karst. ili jele (Abies alba Mill.), neobrađeno, neovisno ima li skinutu koru ili bjeliku, ili je grubo učetvoreno ili ne, promjera manjeg od 15 cm

                                 4.

                                 ex 4403 24 00

                                 10

                                 4403 24 100 0

                                 Ostalo drvo od smreke vrste Picea abies Karst. ili jele (Abies alba Mill.)

                                 5.

                                 ex 4403 21 10

                                 10

                                 4403 21 110 0

                                 Drvo od bora vrste Pinus sylvestris L., promjera najmanje 15 cm, ali ne većeg od 24 cm, dužine najmanje 1,0 m

                                 ex 4403 21 90

                                 10

                                 4403 21 190 0

                                 6.

                                 ex 4403 21 10

                                 10

                                 4403 21 110 0

                                 Drvo od bora vrste Pinus sylvestris L., promjera većeg od 24 cm, dužine najmanje 1,0 m

                                 ex 4403 21 90

                                 10

                                 4403 21 190 0

                                 7.

                                 ex 4403 22 00

                                 10

                                 4403 22 100 0

                                 Drvo od bora vrste Pinus sylvestris L. (neobrađeno, neovisno ima li skinutu koru ili bjeliku, ili je grubo učetvoreno ili ne), promjera manjeg od 15 cm

                                 8.

                                 ex 4403 22 00

                                 10

                                 4403 22 100 0

                                 Ostalo drvo od bora vrste Pinus sylvestris L.

               ”

            PRILOG II.

                     „PRILOG III.
                     Korekcijski koeficijenti iz članka 11. stavka 2.

                                    Ruska tarifna oznaka

                                    Korekcijski koeficijent

                                 4403231100
                                 4403231900
                                 4403241000

                                 0,88

                                 4403211100
                                 4403211900
                                 4403221000

                                 0,87

               ”


title: Provedbena uredba Komisije (EU) 2021/51 оd 22. siječnja 2021. o odobravanju izmjene uvjeta upotrebe nove hrane „trans-resveratrol” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

text:
                  25.1.2021

                  HR

                  Službeni list Europske unije

                  L 23/10

         PROVEDBENA UREDBA KOMISIJE (EU) 2021/51
         оd 22. siječnja 2021.
         o odobravanju izmjene uvjeta upotrebe nove hrane „trans-resveratrol” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.

                     (3)

                     Provedbenom odlukom Komisije (EU) 2016/1190 (3) odobreno je stavljanje na tržište Unije trans-resveratrola kao novog sastojka hrane u skladu s Uredbom (EZ) br. 258/97 Europskog parlamenta i Vijeća (4) za upotrebu u dodacima prehrani u smislu Direktive 2002/46/EZ Europskog parlamenta i Vijeća (5) u obliku kapsula ili tableta namijenjenih odraslima.

                     (4)

                     Društvo DSM Nutritional Products Europe („podnositelj zahtjeva”) Komisiji je 31. siječnja 2020. podnijelo zahtjev u skladu s člankom 10. stavkom 1. Uredbe (EU) 2015/2283 za izmjenu uvjeta upotrebe nove hrane „trans-resveratrol”. Podnositelj zahtjeva zatražio je izmjenu oblika dodataka prehrani koji sadržavaju novu hranu trans-resveratrol, osobito uklanjanje posebnih oblika (kapsula ili tableta) kao jedinih dopuštenih oblika dodataka prehrani kako su navedeni na popisu Unije.

                     (5)

                     Podnositelj zahtjeva smatra da je potrebna izmjena oblika dodataka prehrani koji sadržavaju trans-resveratrol jer bi se time omogućilo da se trans-resveratrol upotrebljava u oblicima dodataka prehrani koji nisu kapsule ili tablete.

                     (6)

                     Postoji više vrsta nove hrane koje su trenutačno odobrene u dodacima prehrani i navedene na Unijinu popisu nove hrane, a za koju nisu određeni oblici. Stoga bi se izmjenom oblika dodataka prehrani koji sadržavaju trans-resveratrol osigurala dosljednost u pogledu uvjeta upotrebe dodataka prehrani te bi se subjektima u poslovanju s hranom pružilo više mogućnosti za praćenje sklonosti potrošača.

                     (7)

                     Komisija nije zatražila mišljenje Europske agencije za sigurnost hrane u skladu s člankom 10. stavkom 3. jer nije vjerojatno da će izmjena uvjeta upotrebe nove hrane trans-resveratrol uklanjanjem posebnih oblika dodataka prehrani utjecati na zdravlje ljudi. Stoga je primjereno izmijeniti uvjete upotrebe nove hrane trans-resveratrol kako bi se odobrila njezina upotreba u bilo kojem obliku dodataka prehrani u prethodno odobrenoj najvećoj dopuštenoj količini.

                     (8)

                     Najveća dopuštena količina trans-resveratrola u dodacima prehrani odobrena Provedbenom odlukom (EU) 2016/1190 i navedena na Unijinu popisu nove hrane ostaje ista. Sigurnosni elementi na temelju kojih je odobrena upotreba trans-resveratrola u dodacima prehrani i dalje vrijede, a uklanjanje posebnih oblika dodataka prehrani ne predstavlja sigurnosni rizik.

                     (9)

                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               1.   Unos na Unijinu popisu odobrene nove hrane, kako je propisan u članku 6. Uredbe (EU) 2015/2283 i uvršten u Provedbenu uredbu (EU) 2017/2470, koji se odnosi na „trans-resveratrol” mijenja se kako je navedeno u Prilogu ovoj Uredbi.

               2.   Unos na Unijinu popisu iz stavka 1. uključuje uvjete upotrebe i zahtjeve za označivanje utvrđene u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. siječnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Provedbena odluka Komisije (EU) 2016/1190 od 19. srpnja 2016. o odobravanju stavljanja na tržište trans-resveratrola kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 196, 21.7.2016., str. 53.).

            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (5)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).

            PRILOG
            U Prilogu Provedbenoj uredbi (EU) 2017/2470 unos za „Trans-resveratrol” u tablici 1. (Odobrena nova hrana) zamjenjuje se sljedećim:

                           Odobrena nova hrana

                           Uvjeti pod kojima se nova hrana može upotrebljavati

                           Dodatni posebni zahtjevi za označivanje proizvoda

                           Ostali zahtjevi

                           Zaštita podataka

                              „Trans-resveratrol

                              Određena kategorija hrane

                              Najveće dopuštene količine

                                       1.

                                       Pri označivanju dodataka prehrani koji sadržavaju novu hranu navodi se „Trans-resveratrol”.

                                       2.

                                       Pri označivanju dodataka prehrani koji sadržavaju trans-resveratrol navodi se izjava da bi ljudi koji uzimaju lijekove proizvod trebali konzumirati samo pod liječničkim nadzorom.”

                           Dodaci prehrani u smislu Direktive 2002/46/EZ namijenjeni odraslima

                           150 mg dnevno


title: Provedbena uredba Komisije (EU) 2021/52 оd 22. siječnja 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari benfluralin, dimoksistrobin, fluazinam, flutolanil, mekoprop-P, mepikvat, metiram, oksamil i piraklostrobin (Tekst značajan za EGP)

text:
                  25.1.2021

                  HR

                  Službeni list Europske unije

                  L 23/13

         PROVEDBENA UREDBA KOMISIJE (EU) 2021/52
         оd 22. siječnja 2021.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari benfluralin, dimoksistrobin, fluazinam, flutolanil, mekoprop-P, mepikvat, metiram, oksamil i piraklostrobin
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Provedbenom uredbom Komisije (EU) 2019/2094 (3) rok važenja odobrenja aktivnih tvari dimoksistrobin, mekoprop-P, metiram, oksamil i piraklostrobin produljen je do 31. siječnja 2021., a rok važenja odobrenja aktivnih tvari benfluralin, fluazinam, flutolanil i mepikvat produljen je do 28. veljače 2021.

                     (3)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (4).

                     (4)

                     Budući da je ocjenjivanje tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (5)

                     Nadalje, potrebno je produljiti rok važenja odobrenja za aktivne tvari flutolanil, mepikvat and piraklostrobin kako bi se osiguralo potrebno vrijeme za ocjenu svojstava endokrine disrupcije tih aktivnih tvari u skladu s postupkom iz članaka 13. i 14. Provedbene uredbe (EU) br. 844/2012.

                     (6)

                     U slučajevima u kojima Komisija donese uredbu kojom se utvrđuje da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se utvrđuje da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se utvrđuje produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

                     (7)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (8)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. siječnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2019/2094 оd 29. studenoga 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari benfluralin, dimoksistrobin, fluazinam, flutolanil, mankozeb, mekoprop-P, mepikvat, metiram, oksamil i piraklostrobin (SL L 317, 9.12.2019., str. 102.).

            (4)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 57., mekoprop-P, datum se zamjenjuje datumom „31. siječnja 2022.”;

                        (2)

                        u šestom stupcu, prestanak odobrenja, u retku 81., piraklostrobin, datum se zamjenjuje datumom „31. siječnja 2022.”;

                        (3)

                        u šestom stupcu, prestanak odobrenja, u retku 115., metiram, datum se zamjenjuje datumom „31. siječnja 2022.”;

                        (4)

                        u šestom stupcu, prestanak odobrenja, u retku 116., oksamil, datum se zamjenjuje datumom „31. siječnja 2022.”;

                        (5)

                        u šestom stupcu, prestanak odobrenja, u retku 128., dimoksistrobin, datum se zamjenjuje datumom „31. siječnja 2022.”;

                        (6)

                        u šestom stupcu, prestanak odobrenja, u retku 187., flutolanil, datum se zamjenjuje datumom „28. veljače 2022.”;

                        (7)

                        u šestom stupcu, prestanak odobrenja, u retku 188., benfluralin, datum se zamjenjuje datumom „28. veljače 2022.”;

                        (8)

                        u šestom stupcu, prestanak odobrenja, u retku 189., fluazinam, datum se zamjenjuje datumom „28. veljače 2022.”;

                        (9)

                        u šestom stupcu, prestanak odobrenja, u retku 191., mepikvat, datum se zamjenjuje datumom „28. veljače 2022.”.


title: Provedbena uredba Komisije (EU) 2021/53 оd 22. siječnja 2021. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  25.1.2021

                  HR

                  Službeni list Europske unije

                  L 23/16

         PROVEDBENA UREDBA KOMISIJE (EU) 2021/53
         оd 22. siječnja 2021.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu IV. Uredbi (EZ) br. 1210/2003 navode se fizičke i pravne osobe, tijela ili subjekti povezani s režimom bivšeg predsjednika Saddama Husseina na koje se odnosi zamrzavanje sredstava i gospodarskih izvora te zabrana stavljanja na raspolaganje sredstava ili gospodarskih izvora.

                     (2)

                     Odbor za sankcije Vijeća sigurnosti Ujedinjenih naroda 18. siječnja 2021. odlučio je izbrisati dvije osobe s popisa osoba i subjekata na koje bi se trebalo primjenjivati zamrzavanje sredstava i gospodarskih izvora.

                     (3)

                     Prilog IV. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog IV. Uredbi (EZ) br. 1210/2003 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. siječnja 2021.

                  Za Komisiju,

                  u ime predsjednice,

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 169, 8.7.2003., str. 6.

            PRILOG
            U Prilogu IV. Uredbi (EZ) br. 1210/2003 brišu se sljedeći unosi:

                        „31.

                        IME: Zuhair Talib Abd-al-Sattar Al-Naqib. DATUM ROĐENJA/MJESTO ROĐENJA: oko 1948. DRŽAVLJANSTVO: Iračanin. OSNOVA: REZOLUCIJA VS UN-a 1483: direktor vojne obavještajne službe.”

                        „33.

                        IME: Amir Rashid Muhammad Al-Ubaidi. DATUM ROĐENJA/MJESTO ROĐENJA: 1939., Bagdad. DRŽAVLJANSTVO: Iračanin. OSNOVA: REZOLUCIJA VS UN-a 1483: ministar za naftu, od 1996. do 2003.; na čelu Organizacije za vojnu industrijalizaciju, početkom 1990-ih.”


title: Provedbena uredba Vijeća (EU) 2021/707 od 29. travnja 2021. o provedbi članka 17. stavka 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

text:
                  30.4.2021

                  HR

                  Službeni list Europske unije

                  L 147/3

         PROVEDBENA UREDBA VIJEĆA (EU) 2021/707
         od 29. travnja 2021.
         o provedbi članka 17. stavka 3. Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 224/2014 od 10. ožujka 2014. o mjerama ograničavanja s obzirom na stanje u Srednjoafričkoj Republici (1), a posebno njezin članak 17. stavak 3.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 10. ožujka 2014. donijelo Uredbu (EU) br. 224/2014.

                     (2)

                     Odbor Vijeća sigurnosti Ujedinjenih naroda (VSUN), osnovan na temelju Rezolucije VSUN-a 2127 (2013), 5. travnja 2021. odobrio je brisanje jednog subjekta s popisa osoba i subjekata koji podliježu mjerama ograničavanja.

                     (3)

                     Prilog I. Uredbi (EU) br. 224/2014 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Prilog I. Uredbi (EU) br. 224/2014 mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. travnja 2021.

                  Za Vijeće

                  Predsjednica

               A. P. ZACARIAS

            (1)  SL L 70, 11.3.2014., str. 1.

            PRILOG
            Na popisu navedenom u dijelu B (Subjekti) Priloga I. Uredbi (EU) br. 224/2014 briše se unos za sljedeći subjekt:

                        1.

                           BUREAU D'ACHAT DE DIAMANT EN CENTRAFRIQUE/KARDIAM (također poznat kao: a) BADICA/KRDIAM b) KARDIAM).


title: Provedbena uredba Komisije (EU) 2021/745 оd 6. svibnja 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari aluminijev amonijev sulfat, aluminijev silikat, beflubutamid, bentiavalikarb, bifenazat, boskalid, kalcijev karbonat, kaptan, ugljikov dioksid, cimoksanil, dimetomorf, etefon, ekstrakt čajevca, famoksadon, ostaci destilacije masti, masne kiseline C7 do C20, flumioksazin, fluoksastrobin, flurokloridon, folpet, formetanat, giberelinska kiselina, giberelini, heptamaloksiloglukan, hidrolizirani proteini, željezov sulfat, metazaklor, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, biljna ulja/ulje uljane repice, kalijev hidrogen karbonat, propamokarb, protiokonazol, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), tebukonazol i urea (Tekst značajan za EGP)

text:
                  7.5.2021

                  HR

                  Službeni list Europske unije

                  L 160/89

         PROVEDBENA UREDBA KOMISIJE (EU) 2021/745
         оd 6. svibnja 2021.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari aluminijev amonijev sulfat, aluminijev silikat, beflubutamid, bentiavalikarb, bifenazat, boskalid, kalcijev karbonat, kaptan, ugljikov dioksid, cimoksanil, dimetomorf, etefon, ekstrakt čajevca, famoksadon, ostaci destilacije masti, masne kiseline C7 do C20, flumioksazin, fluoksastrobin, flurokloridon, folpet, formetanat, giberelinska kiselina, giberelini, heptamaloksiloglukan, hidrolizirani proteini, željezov sulfat, metazaklor, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, biljna ulja/ulje uljane repice, kalijev hidrogen karbonat, propamokarb, protiokonazol, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), tebukonazol i urea
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Provedbenom uredbom Komisije (EU) 2020/869 (3) rok važenja odobrenja aktivnih tvari famoksadon i flumioksazin produljen je do 30. lipnja 2021., a rokovi važenja odobrenja aktivnih tvari beflubutamid, bentiavalikarb, bifenazat, boskalid, kaptan, dimetomorf, etefon, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s-metolaklor produljeni su do 31. srpnja 2021. Provedbenom uredbom Komisije (EU) 2020/1160 (4) rok važenja odobrenja aktivnih tvari aluminijev amonijev sulfat, aluminijev silikat, kalcijev karbonat, ugljikov dioksid, ekstrakt čajevca, ostaci destilacije masti, masne kiseline C7 do C20, giberelinska kiselina, giberelini, hidrolizirani proteini, željezov sulfat, biljna ulja/ulje uljane repice, kalijev hidrogen karbonat, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, ravnolančani feromoni za leptire (red Lepidoptera), tebukonazol i urea produljen je do 31. kolovoza 2021. Provedbenom uredbom Komisije (EU) 2017/195 (5) rok važenja odobrenja aktivnih tvari metazaklor i cimoksanil produljen je do 31. srpnja 2021. odnosno 31. kolovoza 2021. Provedbenom uredbom Komisije (EU) 2017/1527 (6) rok važenja odobrenja aktivne tvari heptamaloksiloglukan produljen je do 31. svibnja 2021.

                     (3)

                     Odobrenje aktivne tvari flurokloridon istječe 31. svibnja 2021. u skladu s Direktivom Komisije 2011/34/EU (7).

                     (4)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (8).

                     (5)

                     Budući da je ocjenjivanje tih aktivnih tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (6)

                     Nadalje, potrebno je produljiti rok važenja odobrenja za aktivne tvari bentiavalikarb, kalcijev karbonat, dimetomorf, etefon, fluoksastrobin, folpet, formetanat, giberelinska kiselina, giberelini, metribuzin, milbemektin, fenmedifam, pirimifos-metil, propamokarb, protiokonazol, S-metolaklor, ravnolančani feromoni za leptire (red Lepidoptera), tebukonazol i urea kako bi se osiguralo potrebno vrijeme za ocjenu svojstava endokrine disrupcije tih aktivnih tvari u skladu s postupkom iz članaka 13. i 14. Provedbene uredbe (EU) br. 844/2012.

                     (7)

                     U slučajevima u kojima Komisija donese uredbu kojom se utvrđuje da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se utvrđuje da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se utvrđuje produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

                     (8)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. svibnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2020/869 оd 24. lipnja 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari beflubutamid, benalaksil, bentiavalikarb, bifenazat, boskalid, bromoksinil, kaptan, ciazofamid, dimetomorf, etefon, etoksazol, famoksadon, fenamifos, flumioksazin, fluoksastrobin, folpet, formetanat, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, propamokarb, protiokonazol i s-metolaklor (SL L 201, 25.6.2020., str. 7.).

            (4)  Provedbena uredba Komisije (EU) 2020/1160 оd 5. kolovoza 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivne tvari aluminijev amonijev sulfat, aluminijev silikat, krvno brašno, kalcijev karbonat, ugljikov dioksid, ekstrakt čajevca, ostaci destilacije masti, masne kiseline C7 do C20, ekstrakt češnjaka, giberelinska kiselina, giberelini, hidrolizirani proteini, željezov sulfat, kiselgur (dijatomejska zemlja), biljna ulja/ulje uljane repice, kalijev hidrogen karbonat, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, ravnolančani feromoni za leptire (red Lepidoptera), tebukonazol i urea (SL L 257, 6.8.2020., str. 29.).

            (5)  Provedbena uredba Komisije (EU) 2017/195 оd 3. veljače 2017. o izmjeni Provedbene uredbe (EU) br. 540/2011 u pogledu produljenja rokova važenja odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (Program obnove AIR IV) (SL L 31, 4.2.2017., str. 21.).

            (6)  Provedbena uredba Komisije (EU) 2017/1527 оd 6. rujna 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari ciflufenamid, fluopikolid, heptamaloksiloglukan i malation (SL L 231, 7.9.2017., str. 3.).

            (7)  Direktiva Komisije 2011/34/EU od 8. ožujka 2011. o izmjeni Direktive Vijeća 91/414/EEZ radi uvrštavanja aktivne tvari flurokloridon te o izmjeni Odluke Komisije 2008/934/EZ (SL L 62, 9.3.2011., str. 27.).

            (8)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 35., famoksadon, datum se zamjenjuje datumom „30. lipnja 2022.”;

                        (2)

                        u šestom stupcu, prestanak odobrenja, u retku 39., flumioksazin, datum se zamjenjuje datumom „30. lipnja 2022.”;

                        (3)

                        u šestom stupcu, prestanak odobrenja, u retku 88., fenmedifam, datum se zamjenjuje datumom „31. srpnja 2022.”;

                        (4)

                        u šestom stupcu, prestanak odobrenja, u retku 97., s-metolaklor, datum se zamjenjuje datumom „31. srpnja 2022.”;

                        (5)

                        u šestom stupcu, prestanak odobrenja, u retku 109., bifenazat, datum se zamjenjuje datumom „31. srpnja 2022.”;

                        (6)

                        u šestom stupcu, prestanak odobrenja, u retku 110., milbemektin, datum se zamjenjuje datumom „31. srpnja 2022.”;

                        (7)

                        u šestom stupcu, prestanak odobrenja, u retku 142., etefon, datum se zamjenjuje datumom „31. srpnja 2022.”;

                        (8)

                        u šestom stupcu, prestanak odobrenja, u retku 145., kaptan, datum se zamjenjuje datumom „31. srpnja 2022.”;

                        (9)

                        u šestom stupcu, prestanak odobrenja, u retku 146., folpet, datum se zamjenjuje datumom „31. srpnja 2022.”;

                        (10)

                        u šestom stupcu, prestanak odobrenja, u retku 147., formetanat, datum se zamjenjuje datumom „31. srpnja 2022.”;

                        (11)

                        u šestom stupcu, prestanak odobrenja, u retku 150., dimetomorf, datum se zamjenjuje datumom „31. srpnja 2022.”;

                        (12)

                        u šestom stupcu, prestanak odobrenja, u retku 152., metribuzin, datum se zamjenjuje datumom „31. srpnja 2022.”;

                        (13)

                        u šestom stupcu, prestanak odobrenja, u retku 153., fosmet, datum se zamjenjuje datumom „31. srpnja 2022.”;

                        (14)

                        u šestom stupcu, prestanak odobrenja, u retku 154., propamokarb, datum se zamjenjuje datumom „31. srpnja 2022.”;

                        (15)

                        u šestom stupcu, prestanak odobrenja, u retku 156., pirimifos-metil, datum se zamjenjuje datumom „31. srpnja 2022.”;

                        (16)

                        u šestom stupcu, prestanak odobrenja, u retku 158., beflubutamid, datum se zamjenjuje datumom „31. srpnja 2022.”;

                        (17)

                        u šestom stupcu, prestanak odobrenja, u retku 163., bentiavalikarb, datum se zamjenjuje datumom „31. srpnja 2022.”;

                        (18)

                        u šestom stupcu, prestanak odobrenja, u retku 164., boskalid, datum se zamjenjuje datumom „31. srpnja 2022.”;

                        (19)

                        u šestom stupcu, prestanak odobrenja, u retku 166., fluoksastrobin, datum se zamjenjuje datumom „31. srpnja 2022.”;

                        (20)

                        u šestom stupcu, prestanak odobrenja, u retku 167., Paecilomyces lilacinus soj 251, datum se zamjenjuje datumom „31. srpnja 2022.”;

                        (21)

                        u šestom stupcu, prestanak odobrenja, u retku 168., protiokonazol, datum se zamjenjuje datumom „31. srpnja 2022.”;

                        (22)

                        u šestom stupcu, prestanak odobrenja, u retku 217., metazaklor, datum se zamjenjuje datumom „31. srpnja 2022.”;

                        (23)

                        u šestom stupcu, prestanak odobrenja, u retku 219., aluminijev amonijev sulfat, datum se zamjenjuje datumom „31. kolovoza 2022.”;

                        (24)

                        u šestom stupcu, prestanak odobrenja, u retku 220., aluminijev silikat, datum se zamjenjuje datumom „31. kolovoza 2022.”;

                        (25)

                        u šestom stupcu, prestanak odobrenja, u retku 224., kalcijev karbonat, datum se zamjenjuje datumom „31. kolovoza 2022.”;

                        (26)

                        u šestom stupcu, prestanak odobrenja, u retku 225., ugljikov dioksid, datum se zamjenjuje datumom „31. kolovoza 2022.”;

                        (27)

                        u šestom stupcu, prestanak odobrenja, u retku 228., ekstrakt čajevca, datum se zamjenjuje datumom „31. kolovoza 2022.”;

                        (28)

                        u šestom stupcu, prestanak odobrenja, u retku 229., ostaci destilacije masti, datum se zamjenjuje datumom „31. kolovoza 2022.”;

                        (29)

                        u šestom stupcu, prestanak odobrenja, u retku 230., masne kiseline C7 do C20, datum se zamjenjuje datumom „31. kolovoza 2022.”;

                        (30)

                        u šestom stupcu, prestanak odobrenja, u retku 232., giberelinska kiselina, datum se zamjenjuje datumom „31. kolovoza 2022.”;

                        (31)

                        u šestom stupcu, prestanak odobrenja, u retku 233., giberelini, datum se zamjenjuje datumom „31. kolovoza 2022.”;

                        (32)

                        u šestom stupcu, prestanak odobrenja, u retku 234., hidrolizirani proteini, datum se zamjenjuje datumom „31. kolovoza 2022.”;

                        (33)

                        u šestom stupcu, prestanak odobrenja, u retku 235., željezov sulfat, datum se zamjenjuje datumom „31. kolovoza 2022.”;

                        (34)

                        u šestom stupcu, prestanak odobrenja, u retku 242., biljna ulja/ulje uljane repice, datum se zamjenjuje datumom „31. kolovoza 2022.”;

                        (35)

                        u šestom stupcu, prestanak odobrenja, u retku 244., kalijev hidrogen karbonat, datum se zamjenjuje datumom „31. kolovoza 2022.”;

                        (36)

                        u šestom stupcu, prestanak odobrenja, u retku 247., kvarcni pijesak, datum se zamjenjuje datumom „31. kolovoza 2022.”;

                        (37)

                        u šestom stupcu, prestanak odobrenja, u retku 248., riblje ulje, datum se zamjenjuje datumom „31. kolovoza 2022.”;

                        (38)

                        u šestom stupcu, prestanak odobrenja, u retku 249., repelenti životinjskog ili biljnog podrijetla koji odbijaju mirisom/ovčja mast, datum se zamjenjuje datumom „31. kolovoza 2022.”;

                        (39)

                        u šestom stupcu, prestanak odobrenja, u retku 255., ravnolančani feromoni za leptire (red Lepidoptera), datum se zamjenjuje datumom „31. kolovoza 2022.”;

                        (40)

                        u šestom stupcu, prestanak odobrenja, u retku 263., cimoksanil, datum se zamjenjuje datumom „31. kolovoza 2022.”;

                        (41)

                        u šestom stupcu, prestanak odobrenja, u retku 268., tebukonazol, datum se zamjenjuje datumom „31. kolovoza 2022.”;

                        (42)

                        u šestom stupcu, prestanak odobrenja, u retku 257., urea, datum se zamjenjuje datumom „31. kolovoza 2022.”;

                        (43)

                        u šestom stupcu, prestanak odobrenja, u retku 298., heptamaloksiloglukan, datum se zamjenjuje datumom „31. svibnja 2022.”;

                        (44)

                        u šestom stupcu, prestanak odobrenja, u retku 354., flurokloridon, datum se zamjenjuje datumom „31. svibnja 2022.”.


title: Provedbena uredba Komisije (EU) 2021/1446 оd 3. rujna 2021. o ispravku provedbenih uredbi (EU) br. 540/2011 i (EU) br. 563/2014 u pogledu CAS broja osnovne tvari hitozan hidroklorid (Tekst značajan za EGP)

text:
                  6.9.2021

                  HR

                  Službeni list Europske unije

                  L 313/9

         PROVEDBENA UREDBA KOMISIJE (EU) 2021/1446
         оd 3. rujna 2021.
         o ispravku provedbenih uredbi (EU) br. 540/2011 i (EU) br. 563/2014 u pogledu CAS broja osnovne tvari hitozan hidroklorid
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 23. stavak 5. u vezi s člankom 13. stavkom 2. i članak 78. stavak 2.,
         budući da:

                     (1)

                     Provedbenom uredbom Komisije (EU) br. 563/2014 (2) odobrena je osnovna tvar hitozan hidroklorid i uvrštena je u Prilog Provedbenoj uredbi Komisije (EU) br. 540/2011 (3).

                     (2)

                     Nakon stupanja na snagu Provedbene uredbe (EU) br. 563/2014 primijećena je pogreška u CAS broju (engl. Chemical Abstracts Number, kemijski identifikacijski broj Američkoga kemijskog društva) upotrijebljenom za osnovnu tvar hitozan hidroklorid u prilozima Provedbenoj uredbi (EU) br. 563/2014.

                     (3)

                     CAS broj jedinstvena je identifikacijska oznaka kemijske tvari, koja se upotrebljava i za identifikaciju aktivne tvari korištene za zaštitu bilja; upotrebljava se kao referentna oznaka za potrebe trgovinskih i regulatornih aktivnosti za kemikalije u cijelom svijetu i nije ograničena na pesticide.

                     (4)

                     U stupcu koji sadržava uobičajeni naziv i identifikacijske brojeve navodi se „hitozan hidroklorid CAS br.: 9012-76-4”. Međutim, CAS broj 9012-76-4 dodijeljen je tvari hitozan, dok hitozan hidroklorid ima CAS broj 70694-72-3. Budući da pri upravljanju i trgovini kemikalijama može doći do zabune u identifikaciji tvari, potrebno je ispraviti CAS broj naveden u Provedbenoj uredbi (EU) br. 563/2014 te posljedično u Provedbenoj uredbi (EU) br. 540/2011.

                     (5)

                     Radi jasnoće primjereno je zamijeniti Prilog I. Provedbenoj uredbi (EU) br. 563/2014 i relevantni unos u dijelu C Priloga Provedbenoj uredbi (EU) br. 540/2011.

                     (6)

                     Ova bi Uredba trebala hitno stupiti na snagu kako bi se gospodarskim subjektima i provedbenim tijelima osigurala jasnoća i pravna sigurnost.

                     (7)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Ispravak Provedbene uredbe (EU) br. 563/2014
            Prilog I. Provedbenoj uredbi (EU) br. 563/2014 ispravlja se u skladu s Prilogom I. ovoj Uredbi.

            Članak 2.
            Ispravak Provedbene uredbe (EU) br. 540/2011
            Prilog Provedbenoj uredbi (EU) br. 540/2011 ispravlja se u skladu s Prilogom II. ovoj Uredbi.

            Članak 3.

                  Stupanje na snagu

            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 563/2014 od 23. svibnja 2014. o odobravanju osnovne tvari hitozan hidroklorid u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe (EU) br. 540/2011 (SL L 156, 24.5.2014., str. 5.).

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.
            Prilog I. Provedbenoj uredbi (EU) br. 563/2014 zamjenjuje se sljedećim:

                           „Uobičajeni naziv, identifikacijski brojevi

                           Kemijski naziv prema IUPAC-u

                           Čistoća (1)

                           Datum odobrenja

                           Posebne odredbe

                           Hitozan hidroklorid
                           CAS br.: 70694-72-3

                           Nije primjenjivo

                           Europska farmakopeja
                           Najviši sadržaj teških metala: 40 ppm

                           1. srpnja 2014.

                           Hitozan hidroklorid u skladu je s Uredbom Europskog parlamenta i Vijeća (EZ) br. 1069/2009  (2) i Uredbom Komisije (EU) br. 142/2011 (3).
                           Tvar hitozan hidroklorid može se koristiti u skladu s posebnim uvjetima uvrštenima u zaključke izvješća o pregledu za tvar hitozan hidroklorid (SANCO/12388/2013), a posebno s njegovim dodacima I. i II., kako su finalizirani na Stalnom odboru za prehrambeni lanac i zdravlje životinja 20. ožujka 2014.”

               (1)  Dodatni podaci o identifikaciji i specifikaciji te načinu uporabe osnovne tvari navedeni su u izvješću o pregledu.

               (2)  SL L 300, 14.11.2009., str. 1.

               (3)  SL L 54, 26.2.2011., str. 1.

            PRILOG II.
            U dijelu C Priloga Provedbenoj uredbi (EU) br. 540/2011 unos 2 za hitozan hidroklorid zamjenjuje se sljedećim:

                           Br.

                           Uobičajeni naziv, identifikacijski brojevi

                           Kemijski naziv prema IUPAC-u

                           Čistoća  (1)

                           Datum odobrenja

                           Posebne odredbe

                           „2

                           Hitozan hidroklorid
                           CAS br.: 70694-72-3

                           Nije primjenjivo

                           Europska farmakopeja
                           Najviši sadržaj teških metala: 40 ppm

                           1. srpnja 2014.

                           Hitozan hidroklorid u skladu je s Uredbom (EZ) br. 1069/2009 i Uredbom (EU) br. 142/2011.
                           Tvar hitozan hidroklorid može se koristiti u skladu s posebnim uvjetima uvrštenima u zaključke izvješća o pregledu za tvar hitozan hidroklorid (SANCO/12388/2013), a posebno s njegovim dodacima I. i II., kako su finalizirani na Stalnom odboru za prehrambeni lanac i zdravlje životinja 20. ožujka 2014.”

               (1)  Dodatni podaci o identifikaciji i specifikaciji te načinu uporabe osnovne tvari navedeni su u izvješću o pregledu.


title: Provedbena uredba Komisije (EU) 2021/1447 оd 3. rujna 2021. o izmjeni Provedbene uredbe (EU) 2020/1534 o uvođenju konačne antidampinške pristojbe na uvoz određenih pripremljenih ili konzerviranih agruma (mandarina itd.) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća

text:
                  6.9.2021

                  HR

                  Službeni list Europske unije

                  L 313/13

         PROVEDBENA UREDBA KOMISIJE (EU) 2021/1447
         оd 3. rujna 2021.
         o izmjeni Provedbene uredbe (EU) 2020/1534 o uvođenju konačne antidampinške pristojbe na uvoz određenih pripremljenih ili konzerviranih agruma (mandarina itd.) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 14. stavak 1.,
         budući da:

                     (1)

                     Na uvoz određenih pripremljenih ili konzerviranih agruma (mandarina itd.) podrijetlom iz Narodne Republike Kine primjenjuju se konačna antidampinška pristojba uvedena Provedbenom uredbom Komisije (EU) 2020/1534 (2).

                     (2)

                     Toyoshima Share Yidu Foods Co., Ltd (3), dodatna oznaka TARIC (4) A889, društvo sa sjedištem u Narodnoj Republici Kini čiji izvoz u Uniju određenih pripremljenih ili konzerviranih agruma (mandarina itd.) podliježe antidampinškoj pristojbi od 499,6 EUR/tona neto težine proizvoda, obavijestilo je Komisiju da je od 22. siječnja 2008. promijenilo svoj naziv u „Hubei Fomdas Foods Co., Ltd, Yidu, Hubei”.

                     (3)

                     Nakon promjene naziva navedeno je društvo 31. ožujka 2021. od Komisije zatražilo potvrdu da ta promjena naziva ne utječe na njegovo pravo na ostvarivanje koristi od stope pristojbe za proizvođače izvoznike koji surađuju, a nisu uključeni u uzorak, koja se primjenjivala na društvo pod njegovim prijašnjim nazivom. Društvo je posebno objasnilo da zahtijeva da promjena naziva stupi na snagu od datuma kad je Komisija zaprimila njegov zahtjev, odnosno od 31. ožujka 2021.

                     (4)

                     Komisija je ispitala dostavljene informacije i zaključila da je promjena naziva pravilno registrirana pri nadležnim tijelima i nije dovela do novih odnosa s drugim grupama društava, koje Komisija nije istraživala. Stoga promjena naziva ne utječe na nalaze u Provedbenoj uredbi (EU) 2020/1534, a konkretno na stopu antidampinške pristojbe koja se primjenjuje na predmetno društvo.

                     (5)

                     S obzirom na prethodnu uvodnu izjavu, Komisija je smatrala da je primjereno izmijeniti Provedbenu uredbu (EU) 2020/1534 kako bi se ažurirao naziv društva na koji se prethodno odnosila dodatna oznaka TARIC A889.

                     (6)

                     Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036.

               DONIJELA JE OVU UREDBU:

            Članak 1.

               1.   Prilog Provedbenoj uredbi (EU) 2020/1534 mijenja se kako slijedi:

                  „Toyoshima Share Yidu Foods Co.”

               zamjenjuje se sljedećim:

                  „Hubei Fomdas Foods Co., Ltd, Yidu, Hubei”.

               2.   Dodatna oznaka TARIC A889 prethodno dodijeljena društvu Toyoshima Share Yidu Foods Co., Ltd, od 31. ožujka 2021. primjenjuje se na društvo Hubei Fomdas Foods Co., Ltd, Yidu, Hubei. Sav iznos konačne pristojbe plaćene na uvoz proizvoda društva Hubei Fomdas Foods Co., Ltd, Yidu, Hubei koji premašuju iznos antidampinške pristojbe utvrđene člankom 1. stavkom 2. Provedbene uredbe (EU) 2020/1534 za društvo Toyoshima Share Yidu Foods Co vraća se ili otpušta u skladu s primjenjivim carinskim zakonodavstvom.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016 ., str. 21.

            (2)  Provedbena uredba Komisije (EU) 2020/1534 оd 21. listopada 2020. o uvođenju konačne antidampinške pristojbe na uvoz određenih pripremljenih ili konzerviranih agruma (mandarina itd.) podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (SL L 351, 22.10.2020., str. 2.).

            (3)  To je društvo navedeno u Prilogu Provedbenoj uredbi (EU) 2020/1534 kao proizvođač izvoznik koji surađuje, a nije uključen u uzorak.

            (4)  Integrirana tarifa Europske unije.


title: Provedbena uredba Komisije (EU) 2021/1448 оd 3. rujna 2021. o produljenju odobrenja aktivne tvari niskog rizika kalcijev karbonat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

text:
                  6.9.2021

                  HR

                  Službeni list Europske unije

                  L 313/15

         PROVEDBENA UREDBA KOMISIJE (EU) 2021/1448
         оd 3. rujna 2021.
         o produljenju odobrenja aktivne tvari niskog rizika kalcijev karbonat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. u vezi s člankom 22. stavkom 1.,
         budući da:

                     (1)

                     Direktivom Komisije 2008/127/EZ (2) kalcijev karbonat uvršten je u Prilog I. Direktivi Vijeća 91/414/EEZ (3) kao aktivna tvar.

                     (2)

                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

                     (3)

                     Odobrenje aktivne tvari kalcijev karbonat, kako je navedena u dijelu A Priloga Provedbenoj uredbi Komisije (EU) br. 540/2011, istječe 31. kolovoza 2022.

                     (4)

                     Podnesen je zahtjev za produljenje odobrenja aktivne tvari kalcijev karbonat u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

                     (5)

                     Podnositelji zahtjeva dostavili su dopunsku dokumentaciju u skladu s člankom 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

                     (6)

                     Država članica izvjestiteljica nakon savjetovanja s državom članicom suizvjestiteljicom pripremila je nacrt izvješća o ocjeni produljenja i dostavila ga 23. listopada 2019. Europskoj agenciji za sigurnost hrane („Agencija”) i Komisiji. Agencija je sažetak dopunske dokumentacije učinila dostupnim javnosti. Osim toga, Agencija je nacrt izvješća o ocjeni produljenja dostavila podnositelju zahtjeva i državama članicama na podnošenje primjedbi te je o njemu pokrenula javno savjetovanje. Agencija je primljene primjedbe proslijedila Komisiji.

                     (7)

                     Agencija je 9. veljače 2021. Komisiji dostavila zaključak (6) o tome može li se očekivati da kalcijev karbonat ispunjava mjerila za odobravanje iz članka 4. Uredbe (EZ) br. 1107/2009.

                     (8)

                     Komisija je 19. svibnja 2021. Stalnom odboru za bilje, životinje, hranu i hranu za životinje dostavila izvješće o produljenju odobrenja i nacrt uredbe za kalcijev karbonat.

                     (9)

                     Komisija je pozvala podnositelja zahtjeva da podnese primjedbe na zaključak Agencije te, u skladu s člankom 14. stavkom 1. trećim podstavkom Provedbene uredbe (EU) br. 844/2012, na izvješće o produljenju odobrenja. Podnositelj zahtjeva podnio je primjedbe, koje su detaljno pregledane.

                     (10)

                     Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar kalcijev karbonat utvrđeno je da su ispunjena mjerila za odobravanje iz članka 4. Uredbe (EZ) br. 1107/2009.

                     (11)

                     Procjena rizika za produljenje odobrenja aktivne tvari kalcijev karbonat temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju kalcijev karbonat. Stoga je primjereno ne zadržati ograničenje na uporabu kao repelent.

                     (12)

                     Nadalje, Komisija smatra da je kalcijev karbonat aktivna tvar niskog rizika u skladu s člankom 22. Uredbe (EZ) br. 1107/2009. Kalcijev karbonat nije tvar koja izaziva zabrinutost te ispunjava uvjete iz točke 5.1. Priloga II. Uredbi (EZ) br. 1107/2009. Stoga je primjereno produljiti odobrenje za kalcijev karbonat kao tvar niskog rizika.

                     (13)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (14)

                     Provedbenom uredbom Komisije (EU) 2021/745 (7) rok važenja odobrenja za kalcijev karbonat produljen je do 31. kolovoza 2022. kako bi se postupak produljenja mogao završiti prije isteka roka važenja odobrenja te aktivne tvari. Međutim, budući da je odluka o produljenju odobrenja donesena prije isteka tog produljenog roka važenja, ova bi se Uredba trebala početi primjenjivati prije tog datuma.

                     (15)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Produljenje odobrenja aktivne tvari
            Produljuje se odobrenje aktivne tvari kalcijev karbonat, kako je navedena u Prilogu I., kao tvari niskog rizika.

            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. studenoga 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).

            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (6)  EFSA Journal 2021.;19(4):6500 Dostupno na internetu: www.efsa.europa.eu.

            (7)  Provedbena uredba Komisije (EU) 2021/745 оd 6. svibnja 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari aluminijev amonijev sulfat, aluminijev silikat, beflubutamid, bentiavalikarb, bifenazat, boskalid, kalcijev karbonat, kaptan, ugljikov dioksid, cimoksanil, dimetomorf, etefon, ekstrakt čajevca, famoksadon, ostaci destilacije masti, masne kiseline C7 do C20, flumioksazin, fluoksastrobin, flurokloridon, folpet, formetanat, giberelinska kiselina, giberelini, heptamaloksiloglukan, hidrolizirani proteini, željezov sulfat, metazaklor, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, biljna ulja/ulje uljane repice, kalijev hidrogen karbonat, propamokarb, protiokonazol, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), tebukonazol i urea (SL L 160, 7.5.2021., str. 89.).

            PRILOG I.

                           Uobičajeni naziv, identifikacijski brojevi

                           Kemijski naziv prema IUPAC-u

                           Čistoća  (1)

                           Datum odobrenja

                           Prestanak odobrenja

                           Posebne odredbe

                        Kalcijev karbonat
                        CAS br.: 471-34-1
                        CIPAC br.: 843

                        Kemijski naziv prema IUPAC-u: kalcijev karbonat

                        950 g/kg

                           1. studenoga 2021.

                           31. listopada 2036.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za kalcijev karbonat, a posebno njegovi dodaci I. i II.

               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.

            PRILOG II.
            Prilog Provedbenoj uredbi Komisije (EU) br. 540/2011 mijenja se kako slijedi:

                        1.

                        u dijelu A briše se unos 224. za kalcijev karbonat;

                        2.

                        u dijelu D dodaje se sljedeći unos:

                                       Broj

                                       Uobičajeni naziv, identifikacijski brojevi

                                       Kemijski naziv prema IUPAC-u

                                       Čistoća

                                       Datum odobrenja

                                       Prestanak odobrenja

                                       Posebne odredbe

                                    „31

                                    Kalcijev karbonat
                                    CAS br.: 471-34-1
                                    CIPAC br.: 843

                                    Kemijski naziv prema IUPAC-u: kalcijev karbonat

                                    950 g/kg

                                    1. studenoga 2021.

                                       31. listopada 2036.

                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju odobrenja za kalcijev karbonat, a posebno njegovi dodaci I. i II.”


title: Provedbena uredba Komisije (EU) 2021/1449 оd 3. rujna 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 2-fenilfenol (uključujući njegove soli kao što je natrijeva sol), 8-hidroksikvinolin, amidosulfuron, bifenoks, klormekvat, klortoluron, klofentezin, klomazon, cipermetrin, daminozid, deltametrin, dikamba, difenokonazol, diflufenikan, dimetaklor, etofenproks, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, parafinska ulja, penkonazol, pikloram, propakizafop, prosulfokarb, kizalofop-P-etil, kizalofop-P-tefuril, sumpor, tetrakonazol, tri-alat, triflusulfuron i tritosulfuron (Tekst značajan za EGP)

text:
                  6.9.2021

                  HR

                  Službeni list Europske unije

                  L 313/20

         PROVEDBENA UREDBA KOMISIJE (EU) 2021/1449
         оd 3. rujna 2021.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 2-fenilfenol (uključujući njegove soli kao što je natrijeva sol), 8-hidroksikvinolin, amidosulfuron, bifenoks, klormekvat, klortoluron, klofentezin, klomazon, cipermetrin, daminozid, deltametrin, dikamba, difenokonazol, diflufenikan, dimetaklor, etofenproks, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, parafinska ulja, penkonazol, pikloram, propakizafop, prosulfokarb, kizalofop-P-etil, kizalofop-P-tefuril, sumpor, tetrakonazol, tri-alat, triflusulfuron i tritosulfuron
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Provedbenom uredbom Komisije (EU) 2020/1511 (3) produljen je rok važenja odobrenja aktivnih tvari klorotoluron, klomazon, cipermetrin, daminozid, deltametrin, fludioksonil, flufenacet, fostiazat, indoksakarb, MCPA, MCPB i prosulfokarb do 31. listopada 2021., aktivne tvari tritosulfuron do 30. studenoga 2021. i aktivnih tvari amidosulfuron, bifenoks, klofentezin, dikamba, difenokonazol, diflufenikan, fenoksaprop-P, fenpropidin, lenacil, nikosulfuron, parafinska ulja, pikloram, sumpor, triflusulfuron do 31. prosinca 2021. Provedbenom uredbom Komisije (EU) 2020/2104 (4) produljen je rok važenja odobrenja aktivne tvari parafinsko ulje do 31. prosinca 2021. Provedbenom uredbom Komisije (EU) 2017/555 (5) produljen je rok važenja odobrenja aktivnih tvari klormekvat, propakizafop i kizalofop-P-etil do 30. studenoga 2021., a aktivnih tvari 2-fenilfenol (uključujući njegove soli kao što je natrijeva sol), dimetaklor, etofenproks, penkonazol, tetrakonazol i tri-alat do 31. prosinca 2021. Provedbenom uredbom Komisije (EU) 2017/1530 (6) produljen je rok važenja odobrenja aktivne tvari kizalofop-P-tefuril do 30. studenoga 2021.

                     (3)

                     Odobrenje aktivne tvari 8-hidroksikinolin istječe 31. prosinca 2021. u skladu s Provedbenom uredbom Komisije (EU) br. 993/2011 (7).

                     (4)

                     Podneseni su zahtjevi za produljenje odobrenja tih tvari u skladu s Provedbenom uredbom Komisije (EU) br. 844/2012 (8).

                     (5)

                     Budući da je ocjenjivanje tih aktivnih tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja.

                     (6)

                     Nadalje, potrebno je produljiti rok važenja odobrenja aktivnih tvari 2-fenilfenol (uključujući njegove soli kao što je natrijeva sol), 8-hidroksikvinolin, amidosulfuron, klofentezin, klomazon, daminozid, fenoksaprop-P, fludioksonil, flufenacet, lenacil, triflusulfuron i tritosulfuron kako bi se osiguralo potrebno vrijeme za ocjenu svojstava endokrine disrupcije tih aktivnih tvari u skladu s postupkom iz članaka 13. i 14. Provedbene uredbe (EU) br. 844/2012.

                     (7)

                     U slučajevima kada Komisija donosi uredbu kojom se utvrđuje da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se utvrđuje da se odobrenje aktivne tvari ne produljuje, ovisno o tome koji je datum kasniji. U slučajevima kada Komisija donosi uredbu kojom se utvrđuje da se odobrenje aktivne tvari iz Priloga ovoj Uredbi produljuje, Komisija će u skladu s okolnostima nastojati odrediti najraniji mogući datum primjene.

                     (8)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (9)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu trećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2020/1511 оd 16. listopada 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari amidosulfuron, bifenoks, klorotoluron, klofentezin, klomazon, cipermetrin, daminozid, deltametrin, dikamba, difenokonazol, diflufenikan, fenoksaprop-P, fenpropidin, fludioksonil, flufenacet, fostiazat, indoksakarb, lenacil, MCPA, MCPB, nikosulfuron, parafinska ulja, pikloram, prosulfokarb, sumpor, triflusulfuron i tritosulfuron (SL L 344, 19.10.2020., str. 18.).

            (4)  Provedbena uredba Komisije (EU) 2020/2104 оd 15. prosinca 2020. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivne tvari parafinsko ulje (SL L 425, 16.12.2020., str. 93.).

            (5)  Provedbena uredba Komisije (EU) 2017/555 оd 24. ožujka 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (program obnove AIR IV) (SL L 80, 25.3.2017., str. 1.).

            (6)  Provedbena uredba Komisije (EU) 2017/1530 оd 7. rujna 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivne tvari kizalofop-p-tefuril (SL L 232, 8.9.2017., str. 4.).

            (7)  Provedbena uredba Komisije (EU) br. 993/2011 od 6. listopada 2011. o odobravanju aktivne tvari 8-hidroksikvinolina u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te izmjeni Priloga Provedbenoj uredbi Komisije (EU) br. 540/2011 (SL L 263, 7.10.2011., str. 1.).

            (8)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 18., 8-hidroksikvinolin, datum se zamjenjuje datumom „31. prosinca 2022.”;

                        (2)

                        u šestom stupcu, prestanak odobrenja, u retku 40., deltametrin, datum se zamjenjuje datumom „31. listopada 2022.”;

                        (3)

                        u šestom stupcu, prestanak odobrenja, u retku 65., flufenacet, datum se zamjenjuje datumom „31. listopada 2022.”;

                        (4)

                        u šestom stupcu, prestanak odobrenja, u retku 69., fostiazat, datum se zamjenjuje datumom „31. listopada 2022.”;

                        (5)

                        u šestom stupcu, prestanak odobrenja, u retku 102., klortoluron, datum se zamjenjuje datumom „31. listopada 2022.”;

                        (6)

                        u šestom stupcu, prestanak odobrenja, u retku 103., cipermetrin, datum se zamjenjuje datumom „31. listopada 2022.”;

                        (7)

                        u šestom stupcu, prestanak odobrenja, u retku 104., daminozid, datum se zamjenjuje datumom „31. listopada 2022.”;

                        (8)

                        u šestom stupcu, prestanak odobrenja, u retku 107., MCPA, datum se zamjenjuje datumom „31. listopada 2022.”;

                        (9)

                        u šestom stupcu, prestanak odobrenja, u retku 108., MCPB, datum se zamjenjuje datumom „31. listopada 2022.”;

                        (10)

                        u šestom stupcu, prestanak odobrenja, u retku 119., indoksakarb, datum se zamjenjuje datumom „31. listopada 2022.”;

                        (11)

                        u šestom stupcu, prestanak odobrenja, u retku 160., prosulfokarb, datum se zamjenjuje datumom „31. listopada 2022.”;

                        (12)

                        u šestom stupcu, prestanak odobrenja, u retku 161., fludioksonil, datum se zamjenjuje datumom „31. listopada 2022.”;

                        (13)

                        u šestom stupcu, prestanak odobrenja, u retku 162., klomazon, datum se zamjenjuje datumom „31. listopada 2022.”;

                        (14)

                        u šestom stupcu, prestanak odobrenja, u retku 169., amidosulfuron, datum se zamjenjuje datumom „31. prosinca 2022.”;

                        (15)

                        u šestom stupcu, prestanak odobrenja, u retku 170., nikosulfuron, datum se zamjenjuje datumom „31. prosinca 2022.”;

                        (16)

                        u šestom stupcu, prestanak odobrenja, u retku 171., klofentezin, datum se zamjenjuje datumom „31. prosinca 2022.”;

                        (17)

                        u šestom stupcu, prestanak odobrenja, u retku 172., dikamba, datum se zamjenjuje datumom „31. prosinca 2022.”;

                        (18)

                        u šestom stupcu, prestanak odobrenja, u retku 173., difenokonazol, datum se zamjenjuje datumom „31. prosinca 2022.”;

                        (19)

                        u šestom stupcu, prestanak odobrenja, u retku 176., lenacil, datum se zamjenjuje datumom „31. prosinca 2022.”;

                        (20)

                        u šestom stupcu, prestanak odobrenja, u retku 178., pikloram, datum se zamjenjuje datumom „31. prosinca 2022.”;

                        (21)

                        u šestom stupcu, prestanak odobrenja, u retku 180., bifenoks, datum se zamjenjuje datumom „31. prosinca 2022.”;

                        (22)

                        u šestom stupcu, prestanak odobrenja, u retku 181., diflufenikan, datum se zamjenjuje datumom „31. prosinca 2022.”;

                        (23)

                        u šestom stupcu, prestanak odobrenja, u retku 182., fenoksaprop-P, datum se zamjenjuje datumom „31. prosinca 2022.”;

                        (24)

                        u šestom stupcu, prestanak odobrenja, u retku 183., fenpropidin, datum se zamjenjuje datumom „31. prosinca 2022.”;

                        (25)

                        u šestom stupcu, prestanak odobrenja, u retku 186., tritosulfuron, datum se zamjenjuje datumom „30. studenoga 2022.”;

                        (26)

                        u šestom stupcu, prestanak odobrenja, u retku 276., klormekvat, datum se zamjenjuje datumom „30. studenoga 2022.”;

                        (27)

                        u šestom stupcu, prestanak odobrenja, u retku 278., propakizafop, datum se zamjenjuje datumom „30. studenoga 2022.”;

                        (28)

                        u šestom stupcu, prestanak odobrenja, u retku 279., kizalofop-P-etil i kizalofop-P-tefuril, datum se zamjenjuje datumom „30. studenoga 2022.”;

                        (29)

                        u šestom stupcu, prestanak odobrenja, u retku 284., dimetaklor, datum se zamjenjuje datumom „31. prosinca 2022.”;

                        (30)

                        u šestom stupcu, prestanak odobrenja, u retku 285., etofenproks, datum se zamjenjuje datumom „31. prosinca 2022.”;

                        (31)

                        u šestom stupcu, prestanak odobrenja, u retku 287., penkonazol, datum se zamjenjuje datumom „31. prosinca 2022.”;

                        (32)

                        u šestom stupcu, prestanak odobrenja, u retku 288., tri-alat, datum se zamjenjuje datumom „31. prosinca 2022.”;

                        (33)

                        u šestom stupcu, prestanak odobrenja, u retku 289., triflusulfuron, datum se zamjenjuje datumom „31. prosinca 2022.”;

                        (34)

                        u šestom stupcu, prestanak odobrenja, u retku 292., sumpor, datum se zamjenjuje datumom „31. prosinca 2022.”;

                        (35)

                        u šestom stupcu, prestanak odobrenja, u retku 293., tetrakonazol, datum se zamjenjuje datumom „31. prosinca 2022.”;

                        (36)

                        u šestom stupcu, prestanak odobrenja, u retku 294., parafinska ulja, datum se zamjenjuje datumom „31. prosinca 2022.”;

                        (37)

                        u šestom stupcu, prestanak odobrenja, u retku 295., parafinsko ulje, datum se zamjenjuje datumom „31. prosinca 2022.”;

                        (38)

                        u šestom stupcu, prestanak odobrenja, u retku 299., 2-fenilfenol (uključujući njegove soli kao što je natrijeva sol), datum se zamjenjuje datumom „31. prosinca 2022.”.


title: Provedbena uredba Komisije (EU) 2021/1450 оd 3. rujna 2021. o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari akrinatrin i prokloraz (Tekst značajan za EGP)

text:
                  6.9.2021

                  HR

                  Službeni list Europske unije

                  L 313/25

         PROVEDBENA UREDBA KOMISIJE (EU) 2021/1450
         оd 3. rujna 2021.
         o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari akrinatrin i prokloraz
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.

                     (2)

                     Rok važenja odobrenja aktivnih tvari akrinatrin i prokloraz produljen je Provedbenom uredbom Komisije (EU) 2019/291 (3) s 31. prosinca 2021. na 31. prosinca 2023.

                     (3)

                     Podneseni su zahtjevi za produljenje odobrenja predmetnih aktivnih tvari u skladu s člankom 1. Provedbene uredbe Komisije (EU) br. 844/2012 (4). Međutim, podnositelji zahtjeva potvrdili su da više ne podupiru zahtjeve za produljenje odobrenja za aktivne tvari akrinatrin i prokloraz.

                     (4)

                     S obzirom na cilj članka 17. prvog stavka Uredbe (EZ) br. 1107/2009, produljenje rokova važenja odobrenja za te aktivne tvari, koje je utvrđeno u Provedbenoj uredbi (EU) 2019/291, više nije opravdano. Stoga je primjereno propisati da odobrenja za akrinatrin i prokloraz istječu na datume na koje bi istekla bez produljenja.

                     (5)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2019/291 оd 19. veljače 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-naftilacetamid, 1-naftil-octena kiselina, akrinatrin, azoksistrobin, fluazifop-P, fluroksipir, imazalil, krezoksim-metil, oksifluorfen, prokloraz, proheksadion, spiroksamin, teflutrin i terbutilazin (SL L 48, 20.2.2019., str. 17.).

            (4)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:

                        (1)

                        u šestom stupcu, prestanak odobrenja, u retku 19., akrinatrin, datum se zamjenjuje datumom „31. prosinca 2021.”;

                        (2)

                        u šestom stupcu, prestanak odobrenja, u retku 20., prokloraz, datum se zamjenjuje datumom „31. prosinca 2021.”.


title: Provedbena uredba Komisije (EU) 2021/1451 оd 3. rujna 2021. o neodobravanju dimetil sulfida kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (Tekst značajan za EGP)

text:
                  6.9.2021

                  HR

                  Službeni list Europske unije

                  L 313/28

         PROVEDBENA UREDBA KOMISIJE (EU) 2021/1451
         оd 3. rujna 2021.
         o neodobravanju dimetil sulfida kao osnovne tvari u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. u vezi s njezinim člankom 23. stavkom 5.,
         budući da:

                     (1)

                     Komisija je 17. siječnja 2019. od društva Probodelt S. L. primila zahtjev za odobrenje dimetil sulfida kao osnovne tvari za uporabu kao nesmrtonosni atraktant za kornjaše (Leiodes cinnamomeus). Uz revidirane zahtjeve, primljene 24. srpnja 2019. i 25. studenoga 2019., priložene su tražene informacije iz članka 23. stavka 3. drugog podstavka Uredbe (EZ) br. 1107/2009.

                     (2)

                     Bile su dostupne dvije relevantne ocjene provedene u skladu s drugim zakonodavstvom Unije, kako je navedeno u članku 23. stavku 2. Uredbe (EZ) br. 1107/2009, tj. ocjena EFSA-ina znanstvenog odbora FEEDAP (2) i ocjena EFSA-ina odbora CEF (3). EFSA i Komisija uzele su u obzir rezultate tih ocjena.

                     (3)

                     Komisija je od Europske agencije za sigurnost hrane („Agencija”) zatražila znanstvenu pomoć. Agencija je 17. srpnja 2020. Komisiji dostavila tehničko izvješće o dimetil sulfidu (4). Agencija je zaključila da podnositelj zahtjeva nije pravilno uključio u zahtjev dostupne informacije o dimetil sulfidu. Prema dostupnim objavljenim podacima dimetil sulfid nadražuje kožu, oči i dišne putove i izaziva preosjetljivost kože. Agencija je navela da su informacije o akutnoj toksičnosti, nadraživanju, preosjetljivosti kože i kratkotrajnom udisanju javno dostupne na internetskim stranicama Europske agencije za kemikalije (ECHA) te da je podnositelj zahtjeva te informacije trebao uključiti u zahtjev kako bi se dobio cjelovit pregled osnovne tvari. Toksikološki podaci o dva metabolita dimetil sulfida također su javno dostupni na internetskim stranicama ECHA-e, ali nisu pravilno uvršteni u dokumentaciju.

                     (4)

                     Agencija je također navela da nije dostavljeno znanstveno obrazloženje nepostojanja zabrinutosti u pogledu dugotrajne toksičnosti i karcinogenosti, s obzirom na ukupni profil toksičnosti te tvari.

                     (5)

                     Osim toga, Agencija je zaključila da je, iako se očekuje da razina ostataka u kulturama bude niska zbog vrste primjene (proizvod u klopki koji ispušta paru), trebalo dostaviti dodatne podatke kojima se potvrđuje nepostojanje rizika za potrošače prilikom prehrambenog unosa.

                     (6)

                     Komisija je 25. ožujka 2021. Stalnom odboru za bilje, životinje, hranu i hranu za životinje dostavila izvješće o pregledu i nacrt uredbe.

                     (7)

                     Komisija je pozvala podnositelja zahtjeva da podnese primjedbe na tehničko izvješće Agencije i Komisijin nacrt izvješća o pregledu. Podnositelj zahtjeva podnio je primjedbe, koje su detaljno pregledane.

                     (8)

                     Međutim, unatoč argumentima koje je iznio podnositelj zahtjeva, bojazni u pogledu tvari ne mogu se ukloniti.

                     (9)

                     Stoga nije utvrđeno da su ispunjeni uvjeti iz članka 23. Uredbe (EZ) br. 1107/2009. Stoga je primjereno ne odobriti dimetil sulfid kao osnovnu tvar.

                     (10)

                     Ovom se Uredbom ne dovodi u pitanje mogućnost podnošenja novog zahtjeva za odobrenje dimetil sulfida kao osnovne tvari u skladu s člankom 23. stavkom 3. Uredbe (EZ) br. 1107/2009.

                     (11)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar dimetil sulfid ne odobrava se kao osnovna tvar.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. rujna 2021.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  EFSA-in znanstveni odbor za dodatke i proizvode ili tvari koji se koriste u hrani za životinje (FEEDAP), 2013. Scientific Opinion on the safety and efficacy of aliphatic and aromatic mono- and di-thiols and mono-, di-, tri-, and polysulphides with or without additional oxygenated functional groups (chemical group 20) when used as flavourings for all animal species (Znanstveno mišljenje o sigurnosti i učinkovitosti alifatskih i aromatskih mono- i ditiola i mono-, di-, tri- i polisulfida sa ili bez dodatnih oksigeniranih funkcionalnih skupina (kemijska skupina 20) pri uporabi kao arome za sve životinjske vrste. EFSA Journal 2013.;11(5):3208, 34 pp. doi:10.2903/j.efsa.2013.3208.

            (3)  EFSA-in znanstveni odbor za materijale koji dolaze u dodir s hranom, enzime, arome i pomoćne tvari u procesu proizvodnje (CEF), 2013. Scientific Opinion on Flavouring Group Evaluation 74, Revision 4 (FGE.74Rev4): Consideration of aliphatic sulphides and thiols evaluated by JECFA (53rd and 61st meeting) structurally related to aliphatic and alicyclic mono-, di-, tri- and polysulphides with or without additional oxygenated functional groups from chemical group 20 evaluated by EFSA in FGE.08Rev5. (Znanstveno mišljenje o ocjeni skupine aroma FG 74, 4. revizija (FGE.74Rev4): Razmatranje od strane JECFA-e (53. i 61. sastanak) alifatskih sulfida i tiola strukturno srodnih alifatskim i alicikličkim mono-, di-, tri- i polisulfidima sa ili bez dodatnih oksigeniranih funkcionalnih skupina iz kemijske skupine 20 koje je ocijenila EFSA u FGE.08Rev5. EFSA Journal 2018.;16(3):5167, 58 pp. https://doi.org/10.2903/j.efsa.2018.5167.

            (4)  EFSA (Europska agencija za sigurnost hrane), 2020. Technical report on the outcome of the consultation with Member States and EFSA on the basic substance application for approval of dimethyl sulfide to be used in plant protection as a non-lethal food attractant for truffle beetle (Tehničko izvješće o rezultatima savjetovanja s državama članicama i EFSA-om o zahtjevu za odobrenje dimetil sulfida kao osnovne tvari za uporabu kao nesmrtonosni hranidbeni atraktant za kornjaše). EFSA, povezana publikacija 2020.:EN-1911. 54 pp. doi:10.2903/sp.efsa.2020.EN-1911.